Жалба, подадена на 24 ноември 2023 г. — Melnichenko/Съвет
(Дело T-1114/23)
Език на производството: английски
Страни
Жалбоподател: Андрей Мелниченко (Сейнт Мориц, Швейцария) (представители: A. Miron, D. Müller, H. Bajer Pellet и R. Piéri, lawyers)
Ответник: Съвет на Европейския съюз
Искания
Жалбоподателят моли Общия съд:
да отмени, на основание член 263 ДФЕС, Регламент за изпълнение (ЕС) на Съвета 2023/1765 от 13 септември 2023 година за прилагане на Регламент (ЕС) № 269/2014 относно ограничителни мерки по отношение на действия, подкопаващи или застрашаващи териториалната цялост, суверенитета и независимостта на Украйна1 и Решение (ОВППС) 2023/1767 на Съвета от 13 септември 2023 година за изменение на Решение 2014/145/ОВППС относно ограничителни мерки във връзка с действия, подкопаващи или застрашаващи териториалната цялост, суверенитета и независимостта на Украйна_2 доколкото тези актове се отнасят до него и го засягат;
да осъди Съвета да заплати съдебните разноски.
Основания и основни доводи
Жалбоподателят изтъква три основания в подкрепа на жалбата.
Първо основание: незаконосъобразност на член  2, параграф 1, буква ж) от Решение 2014/145/ОВППС на Съвета1 и член 3, параграф 1, буква ж) от Регламент (ЕС) № 269/2014 на Съвета2, изменени със спорните актове („критерия по буква ж)“).
Второ основание: при условията на евентуалност, грешка в преценката при прилагането на критерия по буква ж) и неспазване на правилата относно тежестта на доказване.
Трето основание: нарушаване на основните права на жалбоподателя и по-общо на задълженията на Съюза да защитава основните права.
____________
1 Регламент за изпълнение (ЕС) 2023/1765 на Съвета от 13 септември 2023 година за прилагане на Регламент (ЕС) № 269/2014 относно ограничителни мерки по отношение на действия, подкопаващи или застрашаващи териториалната цялост, суверенитета и независимостта на Украйна (ОВ L 226, 2023 г., стр. 3).
1 Решение (ОВППС) 2023/1767 на Съвета от 13 септември 2023 година за изменение на Решение 2014/145/ОВППС относно ограничителни мерки във връзка с действия, подкопаващи или застрашаващи териториалната цялост, суверенитета и независимостта на Украйна (ОВ L 226, 2023 г., стр. 104).
1 Решение 2014/145/ОВППС на Съвета от 17 март 2014 година относно ограничителни мерки във връзка с действия, подкопаващи или застрашаващи, териториалната цялост, суверенитета и независимостта на Украйна (ОВ L 78, 2014 г., стр. 16).
1 Регламент (ЕС) № 269/2014 на Съвета от 17 март 2014 година относно ограничителни мерки по отношение на действия, подкопаващи или застрашаващи териториалната цялост, суверенитета и независимостта на Украйна (ОВ L 78, 2014 г., стр. 6).